Damien: Omen II (1978)    "The first time was only a warning."    Seitse aastat hiljem, 13-aastane Damien on avastamas enda tõelist olemust ja milleks ta on siia maailma sündinud. Damien elab nüüd aga Chicagos oma onu juures, kelle vara ihkab kindlasti ka tema hing. Kas Richard Thorn suudab hakkama saada sellega,  mis Damieni isal pooleli jäi?      Minu jaoks on tegemist vägagi nauditava Omen'i järjega. Lugu viib meid aega, kus Damien on juba teismeline ning ta on ühinenud sõjaväekooliga.    Jonathon Scott-Taylor sai hakkama väga hea etteastega, mängides külmavärinaid tekitavat "misfit'ist" poega. Vägagi huvitavaks teeb  filmi see, kui poiss hakkab vaikselt teada saama, kes ta tegelikult on - andis teosele päris korralikult pinget juurde. Omen II'es on väga palju salapäraseid õnnetusi, kus surevad inimesed, kes vähegi pinnuks silma jäävad, või siis tapetakse neid lihtsalt hoiatuseks. Eks enamus inimesed kindlasti mäletavad naisterahvast, kelle silmad ronga poolt välja nokiti ning kes kaubaauto ette astus - üks põhilistemast stseenidest, mis mulle lapsepõlvest on meelde jäänud.    Suurepärase näitljemisega said hakkama  ka teised näitlejad ning kindlasti andis filmile taaskord väga palju juurde Jerry Goldsmithi muusika. Teine film ei olnud nii "scary" kui esimene, kuid suutis rohkem üllatada psühholoogilise küljega.    Hinnang: 8/10    Posted by: Bruno